pythainlp/thai-wiki-dataset-v4 huggingface dataset:
วอลเลย์บอลหญิง ถ้วย ก. 2559

วอลเลย์บอลหญิง ถ้วย ก. 2559 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2559 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย มีทีมเข้าร่วมด้วยกันทั้งสิ้น 8 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 24–28 สิงหาคม พ.ศ. 2559
การแบ่งกลุ่ม.
การจับฉลากแบ่งกลุ่มได้จัดขึ้นในวันที่ 17 สิงหาคม พ.ศ. 2559 ณ ตึกเอสเอ็มเอ็มทีวี ลาดพร้าว 48 กรุงเทพมหานคร
อันดับการแข่งขัน.
<templatestyles src="Col-begin/styles.css"/>
วิลเลียม พิตต์ เอิร์ลที่ 1 แห่งแชแทม

วิลเลียม พิตต์ เอิร์ลที่ 1 แห่งแชแทม  เป็นรัฐบุรุษและนักการเมืองชาวอังกฤษจากพรรควิก เป็นผู้นำพาอังกฤษเข้าสู่ยุคจักรวรรดินิยม เขาดำรงตำแหน่งนายกรัฐมนตรีแห่งบริเตนใหญ่คนที่ 9 นักประวัติศาสตร์มักจะเรียกเขาว่า วิลเลียม พิตต์ ผู้แก่กว่า (William Pitt the Elder) เพื่อไม่ให้สับสนกับลูกชายของเขา วิลเลียม พิตต์ ผู้เยาว์ ซึ่งก็ได้เป็นนายกรัฐมนตรีเช่นกัน
เขาเป็นสมาชิกคณะรัฐมนตรีอังกฤษและเป็นผู้นำโดยพฤตินัยตั้งแต่ปี 1756 ถึง 1761 ในช่วงสงครามเจ็ดปี หลังจากนั้นเขาก็ได้เป็นนายกรัฐมนตรีโดยควบตำแหน่งใต้เท้าราชลัญจกร (Lord Privy Seal) ระหว่าง 1766 ถึง 1768 เขามีวาจาที่ปราดเปรื่องซึ่งสามารถชักจูงผู้คนให้คล้อยตามได้ จุดนี้เองทำให้เขาสามารถครอบงำสภาสามัญชนได้ นักประวัติศาสตร์อธิบายว่าด้วยความฉลาดและวาจาของเขานี้เองที่เป็นบ่อเกิดแห่งอำนาจ ไม่เหมือนนายกฯคนอื่นๆที่ขึ้นสู่ตำแหน่งจากการใช้เส้นสายทางครอบครัว นอกเหนือไปจากตำแหน่งนายกรัฐมนตรีแล้ว ตัวเขาเองในฐานะนักการเมืองก็มีชื่อเสียงขึ้นมาจากการกล่าวโจมตีรัฐบาลต่างๆ อาทิ การฉ้อราษฎร์บังหลวงในรัฐบาลของเซอร์ วอลโพล, กระบวนการสันติภาพกับฝรั่งเศส, นโยบายแข็งกร้าวต่ออาณานิคมอเมริกา
อย่างไรก็ตาม สิ่งที่ทำให้เขามีชื่อเสียงมากที่สุด คือบทบาทผู้นำอังกฤษในช่วงสงครามเจ็ดปี ด้วยกลยุทธ์ซึ่งคิดเองและการอุทิศตนเองของเขา นำมาซึ่งชัยชนะของอังกฤษต่อฝรั่งเศส ซึ่งเป็นจุดเริ่มต้นให้อังกฤษเริ่มแผ่อิทธิพลปกคลุมไปทุกส่วนของโลก นอกจากนี้ยังเป็นผู้นำที่ยืนหยัดต่อต้านการฉ้อราษฎร์บังหลวงอย่างจริงจัง เขามีนโยบายโฆษณาชวนเชื่อถึงความยิ่งใหญ่ของอังกฤษ และชูนโยบายขยายดินแดนและอาณานิคม และเขายังมองสเปนและฝรั่งเศสว่าเป็นคู่แข่งในการขยายดินแดน
แม้ว่าเขาจะเป็นผู้นำที่ยอดเยี่ยม แต่เนื่องจากกลัวว่าสเปนจะหันไปจับมือกับฝรั่งเศส เขาจึงมีความคิดที่จะเปิดฉากโจมตีกองเรือและอาณานิคมสเปนก่อน เพื่อไม่ให้กองเรือสินค้าของสเปนเทียบท่าได้ ความคิดนี้ไม่ได้รับการสนับสนุนจากทั้งเอิร์ลแห่งบิวต์และดยุกแห่งนิวคาสเซิลตลอดจนสมาชิกคณะรัฐมนตรี เขาไม่มีทางเลือกนอกจากประกาศลาออก การลาออกของเขาเป็นที่น่ายินดีสำหรับพวกรัฐมนตรีและเพื่อนร่วมงาน เนื่องจากมองว่าอำนาจและอิทธิพลที่มากล้นของเขาคุกคามต่อประเพณีการปกครองของอังกฤษ หลังจากเขาลาออก อำนาจก็ตกไปอยู่ในมือของ จอร์จ เกรนวิลล์ คนใกล้ชิดซึ่งมีศักดิ์เป็นพี่เมีย ซึ่งพิตต์ไม่พอใจเนื่องจากเห็นว่าเกรนวิลล์ควรจะออกไปพร้อมกับเขาด้วย และมองว่าการกระทำเช่นนี้ของเกรนวิลล์เป็นการทรยศเขา จนทั้งสองมองหน้ากันไม่ติดไปอีกหลายปี
โกปปาอีตาเลีย ฤดูกาล 2016–17

การแข่งขันฟุตบอล โกปปาอีตาเลีย ฤดูกาล 2016–17, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 70 ของฟุตบอลถ้วยแห่งชาติในฟุตบอลอิตาลี
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
ขั้นแรก.
รอบแรก.
เวลาทั้งหมดเป็นCEST .
รอบสี่.
การแข่งขันรอบสี่จะลงเล่นระหว่างวันที่ 29 พฤศจิกายน และ 1 ธันวาคม พ.ศ. 2559 (ค.ศ. 2016). เวลาทั้งหมดเป็น CET .
ขั้นที่สอง (รอบสุดท้าย).
รอบ 16 ทีมสุดท้าย.
รอบ 16 ทีมสุดท้ายจะลงเล่นระหว่างวันที่ 11 และ 18 มกราคม ค.ศ. 2017. เวลาทั้งหมดเป็น CET .
รอบก่อนรองชนะเลิศ.
รอบก่อนรองชนะเลิศจะทำการลงเล่นตั้งแต่วันที่ 24 มกราคม ถึง 1 กุมภาพันธ์ ค.ศ. 2017 เวลาทั้งหมดเป็น CET 
รอบรองชนะเลิศ.
รอบรองชนะเลิศ เลกแรกจะลงเล่นในวันที่ 1 มีนาคม และเลกที่สองในวันที่ 5 เมษายน ค.ศ. 2017.
รอบชิงชนะเลิศ.
นัดชิงชนะเลิศจะลงเล่นในวันที่ 2 มิถุนายน ค.ศ. 2017 ที่ สตาดีโอโอลิมปีโก ใน โรม.
แผ่นดินไหวในภาคกลางของประเทศอิตาลี สิงหาคม พ.ศ. 2559

ในวันที่ 24 สิงหาคม พ.ศ. 2559 เมื่อเวลา 03:36 น. ตามเวลาออมแสงยุโรปกลาง (08:36 น. ตามเวลาในไทย) เกิดแผ่นดินไหวขนาดความรุนแรง 6.2 ± 0.016 ตามมาตราขนาดโมเมนต์ในภาคกลางของประเทศอิตาลีใกล้เมืองนอร์ชา บริเวณรอยต่อระหว่างแคว้นอุมเบรีย, ลาซีโอ และมาร์เก ห่างจากเมืองเปรูจาไปทางทิศตะวันออกเฉียงใต้ และห่างจากเมืองลากวีลาไปทางทิศเหนือ ส่งผลให้มีผู้เสียชีวิต 292 ราย และมีผู้สูญหายอีกจำนวนมาก
Background.
ภาคกลางของอิตาลีเป็นหนึ่งในภูมิภาคที่เกิดแผ่นดินไหวบ่อยที่สุดของประเทศ โดยได้รับผลกระทบเนื่องจากตั้งอยู่ใกล้รอยต่อระหว่างแผ่นเปลือกโลกแอฟริกากับแผ่นเปลือกโลกยูเรเชีย ทั้งยังมีรอยเลื่อนพาดผ่านตามแนวเทือกเขาแอเพนไนน์ แผ่นดินไหวครั้งนี้ถือเป็นแผ่นดินไหวครั้งใหญ่ที่สุดนับตั้งแต่เหตุแผ่นดินไหวใกล้เมืองลากวีลาในแคว้นอาบรุซโซเมื่อปี พ.ศ. 2552 ซึ่งคร่าชีวิตผู้คนไปกว่า 300 ราย และส่งผลให้มีผู้ไร้ที่อยู่อาศัยอีกประมาณ 65,000 ราย
แผ่นดินไหว.
หลังจากแผ่นดินไหวครั้งแรก ได้เกิดแผ่นดินไหวตามอย่างรุนแรงอย่างน้อย 40 ครั้ง ในเบื้องต้น สำนักงานสำรวจธรณีวิทยาสหรัฐอเมริกาได้รายงานว่า แผ่นดินไหวหลักมีศูนย์เกิดลึกลงไป วัดขนาดความรุนแรงได้ 6.4 ต่อมาปรับเหลือ 6.2 ในขณะที่ศูนย์วิทยาแผ่นดินไหวยุโรป-เมดิเตอร์เรเนียนวัดขนาดความรุนแรงได้ 6.1 และสถาบันธรณีฟิสิกส์และวิทยาภูเขาไฟแห่งชาติอิตาลีขนาดความรุนแรงได้ 6.0
รายงานในช่วงแรกระบุถึงความเสียหายอย่างรุนแรงในเมืองอามาตรีเช (ใกล้จุดเหนือศูนย์เกิดแผ่นดินไหว) รวมทั้งในเมืองอัคคูโมลีและอาร์ควาตาเดลตรอนโต แซร์โจ ปีรอซโซ นายกเทศมนตรีเมืองอามาตรีเชกล่าวว่า "ที่นี่ไม่มีอามาตรีเชอีกแล้ว ครึ่งหนึ่งของเมืองถูกทำลายหมด" ภาพถ่ายความเสียหายแสดงให้เห็นกองซากปรักหักพังขนาดใหญ่ในใจกลางเมือง โดยเหลือสิ่งปลูกสร้างไม่กี่แห่งที่ยังตั้งมั่นอยู่ได้ในพื้นที่รอบนอก แรงสั่นสะเทือนและแผ่นดินไหวตามอีกหลายระลอกสามารถรู้สึกได้ทั่วพื้นที่ส่วนใหญ่ในภาคกลางของอิตาลี ซึ่งรวมถึงโรม, เนเปิลส์ และฟลอเรนซ์
นอกจากความเสียหายแก่ชีวิตแล้ว แผ่นดินไหวครั้งนี้ยังสร้างความเสียหายแก่มรดกทางวัฒนธรรมเป็นวงกว้าง ในเมืองอามาตรีเช ด้านหน้าและหน้าต่างกลมของโบสถ์ซานตากอสตีโนพังทลาย ส่วนในกรุงโรม แรงสั่นสะเทือนยังก่อให้เกิดรอยร้าวในโรงอาบน้ำการากัลลาสมัยโรมันด้วย
จักรพรรดิโกะ-นาระ

จักรพรรดิโกะ-นะระ (26 มกราคม ค.ศ. 1495 – 27 กันยายน ค.ศ. 1557) เป็นจักรพรรดิญี่ปุ่นองค์ที่ 105 ตามลำดับการสืบราชสันตติวงศ์แบบดั้งเดิม ครองราชย์ตั้งแต่วันที่ 9 มิถุนายน ค.ศ. 1526 จนกระทั่งสวรรคตในปี ค.ศ. 1557 ระหว่างยุคเซ็งโงกุของยุคมูโรมาจิ พระนามเดิมของพระองค์คือ โทโมฮิโตะ (知仁)
โดยพระนามของพระองค์นำมาจากพระสมัญญาของ จักรพรรดิเฮเซ จักรพรรดิที่ปกครองในช่วงคริสต์ศตวรรษที่ 9ว่า จักรพรรดินาระ เมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปทำให้พระนามของพระองค์แปลได้ความว่า จักรพรรดินาระที่สอง หรือ จักรพรรดินาระยุคหลัง
พระบรมวงศานุวงศ์.
พระองค์เป็นพระราชโอรสองค์ที่ 2 ในจักรพรรดิโกะ-คาชิวาบาระ พระมารดาของพระองค์คือฟูจิวาระ ฟูจิโกะ (藤原藤子)
ศักราชในรัชสมัยโกะ-นาระ.
ศักราชในรัชสมัยของโกะ-นาระมีมากกว่าหนึ่งชื่อศักราชหรือ "เน็งโง"
เวลามาตรฐานพม่า

เวลามาตรฐานพม่า (, MMT) เป็นเวลามาตรฐานในประเทศพม่า เร็วกว่าเวลาสากลเชิงพิกัดไป 6 ชั่วโมง 30 นาที (UTC+06:30) โดยอ้างอิงเวลาที่ลองจิจูด 97° 30'ตะวันออก เวลามาตรฐานนี้ใช้ตลอดทั้งปีเนื่องจากพม่าไม่มีช่วงเวลาออมแสง
ประวัติ.
สมัยก่อนอาณานิคม.
ประเทศพม่าไม่มีเวลามาตรฐานก่อนสมัยอาณานิคมอังกฤษ แต่ละภูมิภาคมีเวลาเฉลี่ยท้องถิ่นเป็นของตนเองตามกฎของปฏิทินพม่า แบ่งเป็น: อาทิตย์ขึ้น, เที่ยงวัน, อาทิตย์ตก และเที่ยงคืน วันหนึ่งแบ่งออกเป็น 8 ช่วง ๆ ละ 3 ชั่วโมง เรียกว่า "บะโฮ" (ဗဟို) หรือ 60 ช่วง ๆ ละ 24 นาที เรียกว่า "นายี" (နာရီ) แม้ว่าปฏิทินจะประกอบด้วยหน่วยเวลาลงไปถึงระดับมิลลิวินาที แต่การใช้งานทั่วไปไม่เคยขยายออกไปเกินกว่า "บะโฮ" และมากสุดที่การวัด "นายี" โดยมีการตีฆ้องทุกครั้งที่ถึงช่วง "นายี" ส่วนทุก ๆ ช่วง "บะโฮ" จะมีการตีกลอง (စည်) และระฆังขนาดใหญ่ (ခေါင်းလောင်း)
สมัยอาณานิคม.
การใช้เวลาทั่วไปเริ่มต้นในพม่าของอังกฤษเมื่อปลายคริสต์ศตวรรษที่ 19 การกล่าวถึงเวลาเฉลี่ยย่างกุ้ง (RMT) ที่ได้รับการยืนยันครั้งแรกที่ GMT+6:24:40 ถูกใช้ใน ค.ศ. 1892 หนึ่งปีก่อนที่จะมีการเปิดหอสังเกตการณ์ลูกบอลเวลาแรกของประเทศที่ย่างกุ้ง เมื่อวันที่ 1 ตุลาคม ค.ศ. 1893 อย่างไรก็ตาม การใช้ RMT เป็นเวลาทั่วไปส่วนใหญ่อาจเริ่มต้นเร็วกว่านี้ในบางพื้นที่ (บริการรถไฟแห่งแรกของประเทศ ระหว่างย่างกุ้งกับแปร เริ่มต้นในวันที่ 2 พฤษภาคม ค.ศ. 1877 และฐานข้อมูลเขตเวลา IANA ระบุว่า RMT เปิดตัวใน ค.ศ. 1880) ต่อมาในวันที่ 1 กรกฎาคม ค.ศ. 1905 เวลามาตรฐานใหม่ที่เรียกว่า เวลามาตรฐานพม่า (BST) ที่ GMT+6:30 ซึ่งกำหนดไว้ที่ลองจิจูด 97° 30'ตะวันออก และเร็วกว่า RMT 5 นาที 20 วินาที ถูกนำมาใช้ครั้งแรกโดยฝ่ายบริหารของทางรถไฟและโทรเลข แม้ว่าส่วนอื่นของประเทศเริ่มนำ BST มาใช้ แต่ RMT ก็ยังคงใช้งานที่เมืองย่างกุ้งจนถึงอย่างน้อยใน ค.ศ. 1927 อย่างไรก็ตาม ใน ค.ศ. 1930 ดูเหมือนว่า BST จะถูกนำมาใช้ในเมืองย่างกุ้งด้วยเช่นกัน
เวลามาตรฐานถูกเปลี่ยนไปเป็นเวลามาตรฐานญี่ปุ่น (JST) ในช่วงที่ญี่ปุ่นยึดครองประเทศ (1942–1945) ในสงครามโลกครั้งที่สอง
หลังเอกราช.
เวลามาตรฐานถูกเปลี่ยนกลับเป็น GMT+6:30 หลังสงคราม และยังคงเป็นเช่นนั้น แม้กระทั่งหลังเป็นเอกราชใน ค.ศ. 1948 โดยจุดเปลี่ยนเดียวคือชื่อในภาษาอังกฤษที่เปลี่ยนไปเป็น เวลามาตรฐานเมียนมาร์ คาดว่าน่าจะมีขึ้นตั้งแต่ ค.ศ. 1989 เมื่อมีการเปลี่ยนชื่อประเทศในภาษาอังกฤษจาก Burma เป็น Myanmar ประเทศนี้ไม่ใช้เวลาออมแสง
หมายเหตุ.
<templatestyles src="Reflist/styles.css" />
เจ้าหญิงชาร์ลอตต์ พระราชกุมารี

ชาร์ลอตต์แห่งบริเตนใหญ่ ไอร์แลนด์ และฮันโนเฟอร์ สมเด็จพระราชินีแห่งเวือร์ทเทิมแบร์ค หรือ เจ้าหญิงชาร์ลอตต์ พระราชกุมารี  ทรงเป็นเจ้าหญิงอังกฤษ ทรงอภิเษกสมรสกับกษัตริย์แห่งเวือร์ทเทิมแบร์คทำให้มีพระยศเป็นพระราชีนีเวือร์ทเทิมแบร์ค
พระราชสมภพเมื่อ 29 กันยายน ค.ศ. 1766 ในพระราชวังบักกิงแฮม กรุงลอนดอน เป็นพระราชธิดาองค์ใหญ่ในพระเจ้าจอร์จที่ 3 แห่งสหราชอาณาจักร กับสมเด็จพระราชินีชาร์ล็อทเทอแห่งสหราชอาณาจักร หลังพระราชสมภพได้ไม่นาน พระองค์ก็ไปอยู่ในพระอุปถัมภ์ของพระเจ้าคริสเตียนที่ 7 แห่งเดนมาร์ก กับพระนางแคโรไลน์ มาทิลดาแห่งบริเตนใหญ่ ซึ่งมีศักดิ์เป็นพระปิตุลาเขย (ลุงเขย) และพระปิตุจฉา (ป้า) เมื่อมีพระชนมายุได้ 22 พรรษา ทรงได้รับการสถาปนาเป็น "ราชกุมารี"
ขณะมีพระชนมายุ 30 พรรษาในปี ค.ศ. 1797 พระองค์ก็เข้าอภิเษกสมรสกับเจ้าชายฟรีดริชแห่งเวือร์ทเทิมแบร์ค พระโอรสองค์ใหญ่และรัชทายาทในฟรีดิชที่ 2 ยูจีน ดยุกแห่งเวือร์ทเทิมแบร์ค หลังการสมรส เจ้าชายฟรีดิชก็ได้สืบตำแหน่งต่อเป็นดยุกแห่งเวือร์ทเทิมแบร์ค อย่างไรก็ตาม เจ้าชายฟรีดริชมีพระธิดาอยู่ก่อนแล้วสองพระองค์ที่เกิดจากการสมรสครั้งแรก ต่อมาเมื่อนโปเลียนแห่งฝรั่งเศสเข้ายึดครองแคว้นในเยอรมัน ทั้งสองพระองค์ก็ได้ลี้ภัยไปยังเวียนนา ก่อนที่ภายหลังจะตัดสินใจไปอยู่ข้างฝรั่งเศสและสนับสนุนกำลังทหารแก่ฝรั่งเศส เพื่อเป็นการตอบแทน นโปเลียนจึงสถาปนาเจ้าชายฟรีดริชขึ้นเป็นกษัตริย์แห่งเวือร์ทเทิมแบร์คในปี ค.ศ. 1806 ทำให้เจ้าหญิงชาร์ลอตต์ได้ดำรงพระยศเป็นพระราชินีแห่งเวือร์ทเทิมแบร์คพระองค์แรก การกระทำเช่นนี้ทำให้พระเจ้าฟรีดริชมีสถานะเป็นศัตรูกับพระเจ้าจอร์จที่ 3 ซึ่งมีศักดิ์เป็นพระสสุระ (พ่อตา) ของพระองค์
พรรคแรงงานแอลเบเนีย

พรรคแรงงานแอลเบเนีย  เป็นพรรคการเมืองแบบหัวก้าวหน้าของแอลเบเนียยุคคอมมิวนิสต์ ก่อตั้งในปี ค.ศ. 1941 ในชื่อพรรคคอมมิวนิสต์แอลเบเนียก่อนจะมาเปลี่ยนชื่อในปี ค.ศ. 1948 ในปี ค.ศ. 1991 พรรคแรงงานแอลเบเนียถูกยุบและแทนที่โดยพรรคสังคมนิยมแอลเบเนียและ พรรคคอมมิวนิสต์แอลเบเนีย (ค.ศ. 1991)
จักรพรรดิโชมุ

จักรพรรดิโชมุ (22 กันยายน ค.ศ. 701 – 4 มิถุนายน ค.ศ. 756) เป็นจักรพรรดิญี่ปุ่นองค์ที่ 45 อ้างอิงจากการสืบราชสันตติวงศ์ตามประเพณี รัชสมัยของจักรพรรดิโชมุทอดยาวจากปี ค.ศ. 724 ถึง 749 ระหว่างยุคนาระ
จักรพรรดิโชมุนับเป็นจักรพรรดิองค์แรกที่ได้เป็น ไดโจโฮโอ (มหาธรรมราชา)
พระราชประวัติ.
ก่อนขึ้นสืบราชบัลลังก์ดอกเบญจมาศ จักรพรรดิโชมุพระนามส่วนพระองค์ ("อิมินะ") ยังไม่เป็นที่กระจ่างชัด แต่พระองค์รู้จักกันในนาม โอชิ-ฮิรากิ โทโยซากูระ-ฮิโกะ-โนะ-มิโกโตะ
โชมุเป็นพระราชโอรสในจักรพรรดิมมมุกับฟูจิวาระ โนะ มิยาโกะ ธิดาในฟูจิวาระ โนะ ฟูฮิโตะ
โชมุมีพระมเหสี 5 พระองค์และพระราชโอรสธิดารวม 6 พระองค์
เหตุการณ์ในพระชนมชีพของจักรพรรดิโชมุ.
จักรพรรดิโชมุยังทรงพระเยาว์ตอนที่พระราชบิดาสวรรคต ดังนั้น พระอัยยิกาของพระองค์ จักรพรรดินีเก็มเม และพระปิตุจฉา จักรพรรดินีเก็นโช จึงครองราชบัลลังก์ก่อนที่พระองค์จะครองราชบัลลังก์
จักรพรรดิโชมุยังคงประทับที่พระราชวังเฮเซ
รัชสมัย.
ปีในรัชสมัยของโชมุมีมากกว่าหนึ่งชื่อศักราชหรือ "เน็งโง"
เจาขัณฑีสถูป

เจาขัณฑีสถูป  พระสถูปเก่าแก่ในพระพุทธศาสนา ตั้งอยู่ ณ ป่าอิสิปตนมฤคทายวัน (สารนาถ ในปัจจุบัน)
ประวัติ.
เจาขัณฑีสถูปแห่งนี้ พระเจ้าอโศกมหาราชโปรดให้สร้างขึ้นตรงจุดที่พระโคตมพุทธเจ้าทรงพบกับปัญจวัคคีย์ ก่อนที่พระองค์จะแสดงธัมมจักกัปปวัตนสูตร
อารียา ไดวารี

อารียา อารยา ไดวารี (เกิด 11 เมษายน ค.ศ. 1989) นักมวยปล้ำอาชีพชาวอิหร่าน-อเมริกันที่เซ็นสัญญาปล้ำในรุ่นครุยเซอร์เวทกับWWE เป็นน้องชายของอดีตนักมวยปล้ำ WWE ชอว์น ไดวารี
นิวนินเท็นโด 3ดีเอส

นิวนินเท็นโด 3ดีเอส (ทับศัพท์: นิวนินเท็นโด ทรีดีเอส) เป็นเครื่องเล่นเกมพกพาที่ผลิตโดยนินเท็นโด จัดเป็นเครื่องที่สี่ในตระกูลนินเท็นโด 3DSตามลำดับ นินเท็นโด 3DS, นินเท็นโด 3DS XL, และนินเท็นโด 2DS ออกวางจำหน่ายครั้งแรกที่ประเทศญี่ปุ่นในวันที่ 11 ตุลาคม ค.ศ. 2014 ที่ประเทศออสเตรเลียและนิวซีแลนด์ในวันที่ 21 พฤศจิกายน ค.ศ. 2014 ในวันที่ 6 มกราคม ค.ศ. 2015 ที่ทวีปยุโรปเฉพาะในคลับ นินเท็นโดเท่านั้นเป็นรุ่นพิเศษ "แอมบาสซาเดอร์ อิดิชัน" ต่อมาได้วางจำหน่ายอย่างเป็นทางการที่ทวีปยุโรปในวันที่ 13 กุมภาพันธ์ ค.ศ. 2015 แล้วก็รุ่นที่เพิ่มขนาดหน้าจอและแบตเตอรี่อยู่ได้นานขึ้นที่ชื่อ นิวนินเท็นโด 3ดีเอส XL ได้ทำการเผยแพร่ในสามภูมิภาค โดยที่ทวีปอเมริกาเหนือได้ออกวางจำหน่ายในวันที่ 13 กุมภาพันธ์ ค.ศ. 2015 และในขณะที่ นิวนินเท็นโด 3ดีเอส ขนาดมาตรฐานได้ออกวางจำหน่ายภายหลังในวันที่ 25 กันยายน ค.ศ. 2015
โมเดลนี้คือการปรับปรุงของโมเดลก่อนหน้านี้ให้ดีขึ้นอย่างเช่น ยกระดับตัวประมวลผลและเพิ่มแรม, แท่งชี้ควบคุมแบบแอนะล็อก (ซีสติก), ไหล่ทริกเกอร์สองปุ่ม (ZR และ ZL), ระบบตรวจจับใบหน้าเพื่อเพิ่มประสิทธิภาพการแสดงผลสามมิติในตัว, การ์ดไมโครเอสดี 4 GB, และการสื่อสารสนามใกล้
การปะทุของเขาตัมโบรา ค.ศ. 1815

เมื่อวันที่ 10 เมษายน ค.ศ. 1815 เขาตัมโบราบนเกาะซุมบาวาของประเทศอินโดนีเซีย (ในขณะนั้นยังเป็นอาณานิคมของเนเธอร์แลนด์) ได้เกิดระเบิดขึ้น เป็นการปะทุของภูเขาไฟครั้งรุนแรงที่สุดในโลกครั้งหนึ่งเท่าที่มีการบันทึก โดยมีระดับความรุนแรง 7 ตามดัชนีวัดความรุนแรงของการปะทุ (VEI)
แรงระเบิดทำให้เกิดเสียงดังสนั่นหวั่นไหวได้ยินไกลไปถึง 850 กิโลเมตร ชาวบ้านได้รายงานว่า ต้นไม้บนเกาะล้มระเนระนาด และลาวาไหลนองท่วมพื้นบริเวณรอบภูเขาไฟ ทำให้ทุ่งนาถูกทำลาย และท้องฟ้าในบริเวณนั้นมืดมัว เพราะไร้แสงอาทิตย์นานถึง 2 วัน การปะทุของเขาตัมโบราในครั้งนั้นได้ทำให้นักวิทยาศาสตร์เข้าใจความสัมพันธ์ระหว่างดินฟ้าอากาศกับการระเบิดของภูเขาไฟดียิ่งขึ้น เพราะนักวิทยาศาสตร์ชาวฝรั่งเศสได้รายงานว่า หลังจากที่เขาตัมโบราปะทุได้ไม่นานผิวโลกก็ได้รับแสงอาทิตย์น้อยลงถึงร้อยละ 20 และอุณหภูมิของอากาศในแถบซีกโลกเหนือได้ลดลงมาก เพราะในบรรยากาศเหนือโลกมีฝุ่น และละอองภูเขาไฟปะปนมากมาย ซึ่งเถ้าถ่านเหล่านี้ต้องใช้เวลานานหลายปีจึงจะตกสู่โลกหมด
อีสเทิร์นออร์ทอดอกซ์ในประเทศไทย

คริสตจักรอีสเทิร์นออร์ทอดอกซ์ เข้ามาในประเทศไทยครั้งแรก เมื่อวันที่ 29 ธันวาคม ค.ศ. 1999 โดยได้รับการอนุมัติจากอัครบิดรอะเลคเซย์ที่ 2 แห่งมอสโก (อัครบิดรแห่งมอสโกและรัสทั้งปวงขณะนั้น) โดยบาทหลวงโอเลก เชเรปานิน ได้รับการแต่งตั้งให้มาปกครองคริสตจักรออร์ทอดอกซ์ในประเทศไทย
ประวัติการเผยแผ่.
การเริ่มก่อตั้งศาสนจักรออร์ทอดอกซ์ในประเทศไทย เริ่มต้นเมื่อปี พ.ศ. 2542 เพื่อที่จะตอบสนองแก่ข้อเรียกร้องของเหล่าชาวออร์ทอดอกซ์ที่อาศัยอยู่ในประเทศไทย สภาบาทหลวงแห่งเขตอัครบิดรกรุงมอสโก ประเทศรัสเซีย ได้มีการประชุมหารือในวันที่ 28 ธันวาคม พ.ศ. 2542 มีมติขอการดำเนินการจัดตั้งศาสนจักรขึ้นในกรุงเทพฯ โดยโบสถ์คริสตศาสนจักรออร์ทอดอกซ์แห่งนี้ได้ก่อตั้งขึ้น โดยใช้ชื่อว่า "อาสนวิหารแห่งนักบุญนิโคลัสผู้กระทำการอัศจรรย์" และได้มีการแต่งตั้งบาทหลวงจากยาโรสลาฟล์ คุณพ่อโอเลก เชเรปานิน (Oleg Cherepanin) เพื่อเป็นบาทหลวงประจำศาสนจักรแห่งใหม่นี้ ในปี พ.ศ. 2544 พระคุณเจ้าคิรีล อัครมุขนายกแห่งเมืองสโมเลนส์คและคาลินินกราด ประเทศรัสเซีย ซึ่งเป็นประธานบาทหลวงด้านความสัมพันธ์ระหว่างประเทศของรัสเซียได้เสด็จเยือนกรุงเทพมหานครอย่างเป็นทางการผลลัพธ์ในการเยือนครั้งนั้น โบสถ์แห่งนักบุญนิโคลัสฯ ได้ถูกเปลี่ยนแปลงเป็นตัวแทนของคริสตจักรรัสเซียออร์ทอดอกซ์ (ศาสนจักรแห่งกรุงมอสโกประจำประเทศไทย) และคุณพ่อโอเลก เชเรปานิน เป็นผู้แทนแห่งโบสถ์รัสเซียออร์ทอดอกซ์ในประเทศไทย เป็นผู้แนะแนวทางจิตวิญญาณ แก่หมู่ประชาชนชาวออร์ทอดอกซ์ในประเทศไทย ถึงในประเทศลาวและประเทศกัมพูชา เป็นเวลายาวนานกว่า 15 ปี ของการยืนหยัดการทำงานและการสวดอธิษฐานเพื่อที่จะเปลี่ยนให้ประชาชนชาวไทยหันมายอมรับในนิกายออร์ทอดอกซ์ โดยมีบาทหลวงดาเนียล ดนัย วรรณะ เป็นบาทหลวงออร์ทอดอกซ์ชาวไทยคนแรก โดยได้รับศีลบวชเป็นบาทหลวงเมื่อวันที่ 28 สิงหาคม พ.ศ. 2551
ในวันที่ 20 กรกฎาคม พ.ศ. 2551 ภายหลังกว่า 7 เดือน สำนักงานของกระทรวงมหาดไทยที่เกี่ยวข้องได้ตรวจสอบโบสถ์รัสเซียออร์ทอดอกซ์ในประเทศไทย และนั่นโบสถ์ออร์ทอดอกซ์ในประเทศไทยจึงได้รับการจดทะเบียนขึ้นเป็นองค์เกี่ยวกับการช่วยเหลือทางสังคมและศาสนาอย่างถูกต้องตามกฎหมาย
ในวันที่ 21 ตุลาคม พ.ศ. 2559 ในการประชุมสมัชชาศักดิ์สิทธิ์ (Holy Synod) ของศาสนจักรรัสเซียออร์ทอดอกซ์ได้มีมติพิเศษเกี่ยวกับการดูแลและอภิบาลเขตของศาสนจักรรัสเซียออร์ทอดอกซ์ในประเทศทางเอเชียตะวันออกเฉียงใต้และเอเชียตะวันออก จัดขึ้นเพื่อเป็นส่วนหนึ่งของเจ้าคณะนักบวชในเขตแพริชที่ตั้งอยู่ในราชอาณาจักรไทย โดยคุณพ่อโอเลก เชเรปานิน ได้รับการแต่งตั้งจากเจ้าคณะให้เป็น "ผู้แทนพิเศษ" ของศาสนจักรออร์โธด็อกซ์รัสเซียในราชอาณาจักรไทย
โบสถ์ในประเทศไทย.
ปัจจุบันโบสถ์คริสต์นิกายออร์ทอดอกซ์ในประเทศไทยมีทั้งหมด 10 แห่งดังนี้
เซมินารีในประเทศไทย.
"วิทยาลัยศาสนศาสตร์คริสเตียนออร์ทอดอกซ์" (Orthodox Christian Theological College)" เป็นเซมินารีแห่งแรกของนิกายออร์ทอดอกซ์ในเขตเอเชียตะวันออกเฉียงใต้ ตัวของวิทยาลัยตั้งอยู่ภายในเขตโบสถ์พระตรีเอกภาพ อ.ถลาง จังหวัดภูเก็ต
รอเบิร์ต คอร์เนเลียส

รอเบิร์ต คอร์เนเลียส (1 มีนาคม ค.ศ. 1809 – 10 สิงหาคม ค.ศ. 1893) เป็นช่างภาพและผู้ผลิตโคมไฟชาวอเมริกัน เกิดที่เมืองฟิลาเดลเฟีย เป็นบุตรของคริสเตียนและซาราห์ (นามสกุลเดิม โซเดอร์) คอร์เนเลียส บิดาของคอร์เนเลียสย้ายมาจากอัมสเตอร์ดัมในปี ค.ศ. 1783 และทำงานเป็นช่างเงินก่อนจะทำธุรกิจผลิตโคมไฟ ในวัยเด็ก คอร์เนเลียสสนใจด้านเคมี และต่อมาในปี ค.ศ. 1831 เขาเริ่มทำงานกับบิดาในส่วนชุบเงินและขัดเงาโลหะ ผลงานของคอร์เนเลียสเป็นที่รู้จักและทำให้เขาได้พบกับโจเซฟ แซ็กตัน นักประดิษฐ์ชาวอเมริกัน ซึ่งจุดประกายความสนใจในด้านการถ่ายภาพให้แก่คอร์เนเลียส
คอร์เนเลียสใช้ความรู้ด้านเคมีและโลหะวิทยาในการพัฒนากระบวนการดาแกโรไทป์ จนในเดือนตุลาคม ค.ศ. 1839 เขาถ่ายภาพตัวเองที่ด้านนอกร้าน ภาพดังกล่าวเป็นภาพถ่ายบุคคลที่เก่าแก่ที่สุดในอเมริกา และถือเป็นภาพ "เซลฟี" ภาพแรกในประวัติศาสตร์ ภายหลังคอร์เนเลียสเปิดสตูดิโอถ่ายภาพสองแห่งระหว่างปี ค.ศ. 1841–1843 แต่เมื่อการถ่ายภาพได้รับความนิยมและมีการเปิดสตูดิโอถ่ายภาพมากขึ้น คอร์เนเลียสก็เลิกกิจการและกลับไปทำธุรกิจเดิม เขาเกษียณตัวเองในปี ค.ศ. 1877 และเสียชีวิตที่บ้านในเมืองแฟรงก์ฟอร์ด ในปี ค.ศ. 1893
ด้านชีวิตส่วนตัว คอร์เนเลียสแต่งงานกับแฮร์เรียต คอมลีในปี ค.ศ. 1832 ทั้งคู่มีบุตรด้วยกัน 8 คน (บุตรชาย 3 คน บุตรสาว 5 คน)
เจ้าหญิงโยะชิโกะ (จักรพรรดิโคกะกุ)

เจ้าหญิงโยะชิโกะ  จักรพรรดินีใน จักรพรรดิโคกะกุ จักรพรรดิองค์ที่ 119 และพระราชมารดาบุญธรรมใน จักรพรรดินินโก จักรพรรดิองค์ที่ 120
พระประวัติ.
เจ้าหญิงโยะชิโกะประสูติเมื่อวันที่ 11 มีนาคม ค.ศ. 1779 ตรงกับ พ.ศ. 2322 ในรัชสมัย สมเด็จพระเจ้าตากสินมหาราช เป็นพระราชธิดาองค์เดียวใน จักรพรรดิโกะ-โมะโมะโซะโนะ จักรพรรดิองค์ที่ 118 ที่ประสูติแต่พระสนม โคะโนะเอะ โคะเระโกะ
ใน พ.ศ. 2337 จักรพรรดิโคกะกุพระสวามีได้สถาปนาเจ้าหญิงโยะชิโกะพระชายาพระชนมายุเพียง 15 พรรษาขึ้นเป็น ชูงู หรือจักรพรรดินีและถือว่าเจ้าหญิงโยะชิโกะเป็นจักรพรรดินีองค์สุดท้ายที่ดำรงพระยศเป็นชูงูเพราะหลังจากนั้นก็มิได้มีการพระราชทานตำแหน่งชูงูให้กับจักรพรรดินีองค์ใดอีกจนกระทั่งถูกยกเลิกไปในที่สุด
หลวงแจ่ม

คุณหลวงแจ่ม ภักดี สุนัขทรงเลี้ยงใน พระบาทสมเด็จพระมหาภูมิพลอดุลยเดชมหาราช บรมนาถบพิตร เป็นสุนัขพันธุ์ เซนต์เบอร์นาร์ด เพศผู้ได้เข้าเฝ้าถวายตัวเมื่อ พ.ศ. 2541
คุณหลวงแจ่ม ภักดี เดิมเป็นสุนัขของคุณฉันทนา ศรีสวัสดิ์ซึ่งมีบ้านตั้งอยู่หน้า วังไกลกังวล โดยคุณฉันทนาได้ตั้งชื่อให้ว่า เจ้าเจมส์ ซึ่งมักจะแอบมุดรั้วลวดหนามเข้าไปในวังและบางครั้งเจ้าเจมส์แอบไปนอนตากแอร์ในครัวฝรั่งจนเจ้าหน้าที่ต้องจูงกลับมาถึง 3 ครั้งจนกระทั่งครั้งสุดท้ายเจ้าเจมส์ได้แอบมุดรั้วเข้าไปถึงเขตพระราชฐานชั้นในจนเจ้าหน้าที่ต้องเข้ามาตักเตือนหลังจากนั้นไม่นานพระบาทสมเด็จพระปรมินทรมหาภูมิพลอดุลยเดชได้มีรับสั่งถามหาเจ้าเจมส์ คุณฉันทนาและเจ้าหน้าที่จึงได้นำเจ้าเจมส์ไปอาบน้ำทำความสะอาดและพาเข้าเฝ้าโดยได้อยู่ในวังไกลกังวลถึง 3 วัน
หลังจากนั้นคุณฉันทนาจึงตัดสินใจถวายเจ้าเจมส์ให้เป็นสุนัขทรงเลี้ยงพระองค์จึงพระราชทานนามให้เจ้าเจมส์ว่าคุณหลวงแจ่มเนื่องจากชื่อเดิมของคุณหลวงแจ่มคือเจ้าเซอร์เจมส์แต่เมื่อมาอยู่กับพระเจ้าแผ่นดินไทยจึงพระราชทานบรรดาศักดิ์แบบไทยพร้อมกับพระราชทานนามสกุลให้ว่าภักดีสื่อถึงความจงรักภักดีของคุณหลวงแจ่ม
ต่อมาเมื่อคุณหลวงแจ่มมีลูกจึงได้พระราชทานลูกสุนัขเพศเมีย 1 สุนัขให้แก่ สมเด็จพระเทพรัตนราชสุดา สยามบรมราชกุมารี โดยได้พระราชทานนามให้ว่า คุณแปะฮวยอิ้ว
อาร์เอ็ม (แร็ปเปอร์)

คิม นัม-จุน (เกิด 12 กันยายน ค.ศ. 1994) หรือที่รู้จักในชื่อ อาร์เอ็ม (ก่อนหน้าชื่อ แร็ปมอนสเตอร์) เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ เขาเป็นแร็ปเปอร์หลักและหัวหน้าวงบีทีเอส ภายใต้สังกัดบิกฮิตเอนเตอร์เทนเมนต์ 
ในปี ค.ศ. 2015 เขาได้เปิดตัวมิกซ์เทปชุดแรกในชื่อ "อาร์เอ็ม" เขายังได้ร่วมงานกับศิลปินอื่นหลายซิงเกิล เช่น วาเล, วาร์เรนจี, แกโค, คริซซ์ กาลีโก, เอ็มเอฟบีทีวาย และไพร์เมอรี อีกด้วย ในฐานะที่เป็นนักแต่งเพลงและโปรดิวเซอร์หลักคนหนึ่งของวงบีทีเอส เขามีเพลงมากกว่า 100 เพลงที่ได้รับการรับรองจากสมาคมลิขสิทธิ์เพลงเกาหลี
ประวัติ.
อาร์เอ็มเกิดเมื่อ 12 กันยายน ค.ศ.1994 ที่เขตอิลซาน เกาหลีใต้ ก่อนจะเปิดตัวกับวงบีทีเอสนั้น อาร์เอ็มเคยเป็นแร็ปเปอร์ใต้ดินภายใต้ชื่อ "รันช์แรนดา" (Runch Randa) และเคยร่วมงานกับซิโค สมาชิกวง บล็อกบี ในขณะที่ทั้งคู่ยังเป็นแร็ปเปอร์ใต้ดิน
เขามีไอคิวสูงถึง 148 และติดท็อป 1.3% ของประเทศในการสอบเข้ามหาวิทยาลัยในวิชาภาษาเกาหลี คณิตศาสตร์ ภาษาต่างประเทศ และสังคมศึกษา อาร์เอ็มสามารถพูดภาษาอังกฤษได้อย่างคล่องแคล่ว เขาฝึกฝนทักษะภาษากับแม่ตั้งแต่ยังเด็ก ผ่านการดูละครซิตคอมเรื่อง "เฟรนส์" และกล่าวว่าตัวเขานั้นนับถือลัทธิอเทวนิยม
ผลงานเพลง.
มิกซ์เทป.
รายชื่อเพลงและรายละเอียด
อาเซียนฟุตซอลแชมเปียนชิพ 2016

การแข่งขัน อาเซียนฟุตซอลแชมเปียนชิพ 2016 เป็นการแข่งขันครั้งที่ 13 ของทัวร์นาเมนต์ซึ่งจัดขึ้นที่ ประเทศไทย ตั้งแต่วันที่ 31 ตุลาคม ถึง 6 พฤศจิกายน พ.ศ. 2559
ภายหลังการทราบข่าวการสวรรคตของพระบาทสมเด็จพระปรมินทรมหาภูมิพลอดุลยเดช สมาคมกีฬาฟุตบอลแห่งประเทศไทย ในพระบรมราชูปถัมภ์ ได้เลื่อนการเป็นเจ้าภาพการแข่งขันอาเซียนฟุตซอลแชมเปียนชิพ 2016 ออกไป ต่อมาอินโดนีเซียเสนอตัวรับหน้าที่เป็นเจ้าภาพแทนเพื่อจัดการแข่งขันต่อไป แต่ทางอินโดนีเซียก็ได้ขอถอนตัวจากการเป็นเจ้าภาพเช่นกัน ทำให้สหพันธ์ฟุตบอลอาเซียนได้เจรจากับสมาคมฟุตบอลสิงคโปร์ เมื่อวันที่ 20 ตุลาคมที่ผ่านมา แต่ด้วยเวลาที่มีอยู่จำกัดทำให้สิงคโปร์ หาผู้สนับสนุนไม่ทันจึงไม่พร้อมที่จะเป็นเจ้าภาพ ทำให้ทางสหพันธ์ฟุตบอลอาเซียน ตัดสินใจยกเลิกการแข่งขันอาเซียนฟุตซอลแชมเปียนชิพ 2016 อย่างเป็นทางการ แต่ในการประชุมสภากรรมการ ฝ่ายบริหารของสหพันธ์ฟุตบอลอาเซียน ได้มีมติให้ประเทศไทยกลับมาเป็นเจ้าภาพจัดการแข่งขันที่สนามอินดอร์ สเตเดียม หัวหมาก โดยเลื่อนไปเป็นเดือนมกราคม พ.ศ. 2560 โดยมีสิงค์โปร์ที่จะหาสถานที่รองรับการแข่งขันในกรณีที่ประเทศไทยไม่พร้อม โดยล่าสุดทีมชาติเวียดนามและทีมชาติสิงค์โปร์ เป็นสองทีมล่าสุดที่ขอถอนทีมออกจากการแข่งขันในครั้งนี้
รอบแบ่งกลุ่ม.
ในช่วงเดือนมกราคม พ.ศ. 2560 (จะมีประกาศแจ้งให้ทราบในภายหลัง)
เวลาที่ระบุไว่เป็น .
รอบแพ้คัดออก.
รอบรองชนะเลิศ.
<section begin=รอบรองชนะเลิศ />
<section end=รอบรองชนะเลิศ />
นัดชิงอันดับที่สาม.
<section begin=นัดชิงอันดับที่สาม /><section end=นัดชิงอันดับที่สาม />
รอบชิงชนะเลิศ.
<section begin=รอบชิงชนะเลิศ /><section end=รอบชิงชนะเลิศ />
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เอเอฟซีแชมเปียนส์ลีก 2017

เอเอฟซีแชมเปียนส์ลีก 2017 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 15 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 36 ของบอลถ้วยสูงสุดของเอเชีย
สโมสรที่เป็นผู้ชนะเลิศของ เอเอฟซีแชมเปียนส์ลีก 2017 จะได้สิทธิ์ผ่านเข้าไปเป็นตัวแทนเอเอฟซีในการแข่งขัน ฟุตบอลชิงแชมป์สโมสรโลก 2017 ในประเทศสหรัฐอาหรับเอมิเรตส์ ถ้าทีมที่มาจากสหรัฐอาหรับเอมิเรตส์ชนะเอเอฟซี แชมเปียนส์ ลีก รองชนะเลิศจะได้สิทธิ์ผ่านเข้ารอบ (ในอันดับของผู้ชนะของ ยูเออี โปร-ลีก ฤดูกาล 2016–17)
การจัดสรรทีมที่เข้าร่วมการแข่งขัน.
คณะกรรมการการแข่งขันเอเอฟซีที่นำเสนอการปรับปรุงของการแข่งขันสโมสรในเอเอฟซีเมื่อวันที่ 25 มกราคม พ.ศ. 2557 ซึ่งได้รับการยอมรับจากคณะกรรมการบริหารเอเอฟซีเมื่อวันที่ 16 เมษายน พ.ศ. 2557. 46 ชาติสมาชิก เอเอฟซี (ไม่รวมสมาชิกสมทบ หมู่เกาะนอร์เทิร์นมาเรียนา) มีการจัดอันดับขึ้นอยู่กับทีมชาติและประสิทธิภาพในการทำงานของแต่ละสโมสรที่เหนือกว่าตลอดสี่ปีที่ผ่านมาในการแข่งขันของเอเอฟซี กับการจัดสรรในแต่ละช่องสำหรับฤดูกาล 2017 และ 2018 ของการแข่งขันโมสรเอเอฟซีที่ได้กำหนดโดยการจัดอันดับในปี ค.ศ. 2016
<templatestyles src="Col-begin/styles.css"/>
ทีม.
ด้านล่างนี้คือ 47 ทีมที่มาจาก 19 สมาคมที่เข้าร่วมการแข่งขัน.
<templatestyles src="Col-begin/styles.css"/>
ตารางการแข่งขัน.
สำหรับการกำหนดตารางการแข่งขันและการจับสลากจะประกาศ (ทำการจับสลากทั้งหมด ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย) เริ่มต้นจากปี 2560, นัดในโซนเอเชียตะวันตกจะได้ลงเล่นในวันจันทร์และวันอังคารแทนที่วันอังคารและวันพุธ.
รอบแพ้คัดออก.
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น
อันดับดาวซัลโว.
หมายเหตุ: ผู้เล่นที่อยู่ใน ตัวหนา ยังมีสถานะอยู่ในการแข่งขัน.
หมายเหตุ: ประตูที่ทำได้ในการคัดเลือกเพลย์ออฟไม่นับรวมก็ต่อเมื่อมีการกำหนดอันดับดาวซัลโว (ดูที่กฏระเบียบ, บทความที่ 64.4).
แหล่งที่มา: AFC
ผู้สนับสนุนการแข่งขัน.
Toyota
Nikon
Fly Emirates
Tsingtao beer
Qnb 
Abu dhabi airport
Abu dhabi duty free
Allianz
ONE ASIA ONE GOAL
the-afc.com
Seiko (official timekeeper)
อาณาจักรมเยาะอู้

อาณาจักรมเยาะอู้ เป็นอาณาจักรที่มีเมืองหลวงที่เมืองมเยาะอู้ ใกล้กับชายฝั่งตะวันออกของอ่าวเบงกอล ปัจจุบันเป็นส่วนหนึ่งของบังกลาเทศและรัฐยะไข่ในประเทศพม่า ปกครองตนเองเป็นอิสระระหว่าง พ.ศ. 2072–2328 ก่อนจะถูกราชวงศ์โก้นบองของพม่ายึดครอง
ประวัติศาสตร์.
มเยาะอู้เป็นเมืองหลวงของราชอาณาจักรยะไข่เมื่อ พ.ศ. 1974 เมื่อเมืองเติบโตขึ้นมีการสร้างวัดและเจดีย์ต่าง ๆ มากมาย และยังคงเหลืออยู่จนถึงปัจจุบัน ในราวพุทธศตวรรษที่ 20–23 ที่เมืองมเยาะอู้เป็นเมืองหลวงของราชอาณาจักรยะไข่นั้น มีพ่อค้าชาวต่างชาติเข้ามาค้าขายมากมาย รวมทั้งชาวโปรตุเกสและชาวดัตช์
ในสมัยพระเจ้านรเมขลาหรือมี่นซอมูน (พ.ศ. 1947–1977) เป็นกษัตริย์ของราชอาณาจักรมเยาะอู้ พระองค์ได้ลี้ภัยไปยังเบงกอลนานถึง 24 ปี กลับมาครองราชสมบัติในยะไข่เมื่อ พ.ศ. 1973 โดยได้รับความช่วยเหลือทางทหารจากสุลต่านแห่งเบงกอล ชาวเบงกอลส่วนหนึ่งเดินทางเข้ามาในยะไข่พร้อมกับพระองค์และกลายเป็นชาวโรฮีนจาในบริเวณนี้ พระเจ้านรเมขลายกดินแดนบางส่วนให้สุลต่านแห่งเบงกอล และพระองค์ปกครองดินแดนในฐานะรัฐบรรณาการของเบงกอล และได้รับพระนามแบบอิสลามด้วยแม้จะเป็นชาวพุทธ เหรียญทองดีนาร์ของเบงกอลสามารถใช้ได้ภายในราชอาณาจักร เหรียญที่สร้างในสมัยพระเจ้านรเมขลาด้านหนึ่งเป็นแบบพม่า อีกด้านเป็นแบบเปอร์เซีย
หลังจากได้รับเอกราชจากสุลต่านแห่งเบงกอล กษัตริย์ยะไข่ยังคงใช้พระนามแบบมุสลิมอยู่ กษัตริย์ถือว่าตนเป็นสุลต่านและทำตามแบบจักรวรรดิโมกุลแม้ว่าตนเป็นชาวพุทธ มีการจ้างมุสลิมเข้ารับราชการในตำแหน่งต่าง ๆ ระหว่าง พ.ศ. 2074–2172 มีชาวโปรตุเกสมาค้าทาสชาวเบงกอลตามบริเวณแนวชายฝั่งของยะไข่ ประชากรมุสลิมเบงกอลเพิ่มขึ้นในพุทธศตวรรษที่ 22 และมีการจ้างงานที่หลากหลายในยะไข่ ส่วนหนึ่งเป็นล่ามภาษาอาหรับ ภาษาเบงกอล และภาษาเปอร์เซียในศาล แม้ประชากรส่วนใหญ่เป็นชาวพุทธ แต่ก็ดำเนินการตามแบบของรัฐสุลต่านแห่งเบงกอลอยู่มาก ยะไข่สูญเสียการควบคุมเบงกอลตะวันออกเฉียงใต้เมื่อราชวงศ์โมกุลรุกรานเข้ามาในจิตตะกอง 
เมืองมเยาะอู้ที่สร้างโดยพระเจ้านรเมขลาเป็นราชธานีอยู่นาน 355 ปี เมืองนี้เป็นที่รู้จักในยุโรปเมื่อฟรีอาร์ เซบาสเตียน มันริก เดินทางมาถึงเมื่อ พ.ศ. 2178 ในสมัยพระเจ้าสิริสุธรรมมา (Thiri Thudhamma) พระมหามัยมุนี พระพุทธรูปที่ปัจจุบันอยู่ในมัณฑะเลย์เดิมอยู่ที่มเยาะอู้ ภายในเมืองมเยาะอู้มีคลองมากมายใช้ในการคมนาคม และมีวัดเป็นจำนวนมาก
ดูเพิ่ม.
ประวัติศาสตร์ยะไข่
ออร์บิทัล เอทีเค

Orbital ATK Inc. เป็นบริษัทผู้ผลิตด้านการบินและอวกาศและการป้องกันประเทศสัญชาติอเมริกัน สำนักงานใหญ่อยู่ในเขตดัลเลส รัฐเวอร์จิเนีย สหรัฐอเมริกา ก่อตั้งในปี พ.ศ. 2558 จากการควบรวมกิจการระหว่างบริษัทออร์บิทัลไซเอินส์ (Orbital Sciences Corporation) และบริษัทอัลลิอันท์เทคซิสเท็มส์บางส่วน (Alliant Techsystems, ATK) ในปี พ.ศ. 2558 บริษัทมีพนักงานราว 12,000 คน และมีรายได้ประจำปีเท่ากับ 4,440 ล้านเหรียญสหรัฐ
ประวัติ.
การประกาศการควบรวมกิจการระหว่างบริษัทออร์บิทัลไซเอินส์และแผนกการบินและอวกาศและการป้องกันของบริษัทอัลลิอันท์เทคซิสเท็มส์ (ATK) เกิดขึ้นเมื่อวันที่ 29 เมษายน พ.ศ. 2557 ซึ่งการควบรวมกิจการมีผลตั้งแต่วันที่ 9 กุมภาพันธ์ในปีถัดมา โดยแผนกการผลิตสินค้ากีฬาของบริษัท ATK ได้แยกตัว (spin-off) ออกตั้งบริษัทวิสตาเอาท์ดอร์ (Vista Outdoor) ในวันเดียวกัน ก่อนการควบรวมกิจการ บริษัททั้งสองนั้นมีความร่วมมือในโครงการมากมาย เช่น การนำเครื่องยนต์จรวดของบริษัท ATK กว่า 400 ตัวติดตั้งในพาหนะปล่อยของบริษัทออร์บิทัล เป็นต้น
แผนกองค์กร.
แผนกระบบการบิน.
แผนกระบบการบิน (Flight Systems Group) มีฐานการผลิตในเมืองแชนด์เลอร์ รัฐแอริโซนา ผลิตพาหนะปล่อย (launch vehicle) เพกาซัส มิโนทอร์ และแอนทาเรส รวมทั้งชิ้นส่วนโครงสร้างเกี่ยวกับการบินและการขับดันชนิดแข็ง นอกจากนี้ยังเป็นเจ้าของเครื่องบิน "Stargazer" ซึ่งใช้ทดสอบในโครงการเฉพาะ
แผนกระบบการป้องกัน.
แผนกระบบการป้องกัน (Defense Systems Group) มีฐานการผลิตในเมืองบอลทิมอร์ รัฐแมรีแลนด์ ผลิตขีปนาวุธเชิงยุทธวิธี เครื่องอิเล็กทรอนิกส์เพื่อการป้องกัน เครื่องยิงลำกล้องขนาดกลางและใหญ่ รวมถึงสายชนวนและหัวรบของทั้งขีปนาวุธและอาวุธทั่วไป โลหะความแม่นยำและโครงสร้างประกอบสำหรับเครื่องยิงลำกล้องขนาดกลางและใหญ่ เครื่องบินทหาร ยานพาหนะภาคพื้นดิน นอกจากนี้ยังผลิตระบบขีปนาวุธ ระบบโหลด ประกอบ และใส่ซอง (load, assembly, pack; LAP) ของเครื่องยิงขนาดลำกล้องกลาง และผลิตผงเชื้อเพลิงขับเคลื่อนในรูปแบบกระป๋องในเชิงพาณิชย์
แผนกระบบการบินอวกาศ.
แผนกระบบการบินอวกาศ (Space Systems Group) สามารถผลิตดาวเทียมเพื่อใช้วัตถุประสงค์เชิงพาณิชย์ เชิงวิทยาศาสตร์ และความมั่นคง ผลิตภัณฑ์ที่น่าสนใจได้แก่ ยานอวกาศซิกนัส (Cygnus) ซึ่งใช้บรรทุกสัมภาระขึ้นสู่สถานีอวกาศนานาชาติ แผนกนี้มีฐานการผลิตในเขตดัลเลส รัฐเวอร์จิเนีย แห่งเดียวกับที่ตั้งสำนักงานใหญ่บริษัท
อัครบิดรแห่งแอนติออก

อัครบิดรแห่งแอนติออก  คือประมุขฝ่ายคริสตจักรประจำนครแอนติออก นับเป็นตำแหน่งอัครบิดรสำคัญ 1 ใน 5 ตำแหน่งตามหลักเบญจาธิปไตยของคริสตจักร (อีก 4 ตำแหน่ง ได้แก่ โรม คอนสแตนติโนเปิล อะเล็กซานเดรีย และเยรูซาเลม ตามลำดับ) เชื่อว่าเป็นตำแหน่งที่สืบมาจากนักบุญซีโมนเปโตร 
ประวัติ.
ศาสนาคริสต์ยุคแรกมีอัครบิดร 3 ตำแหน่ง คือ อัครบิดรแห่งโรม อัครบิดรแห่งอะเล็กซานเดรีย และอัครบิดรแห่งแอนติออก ต่อมาได้มีมติจากสังคายนาแห่งแคลซีดันให้มีอัครบิดรแห่งเยรูซาเลมและอัครบิดรแห่งคอนสแตนติโนเปิล แยกออกจากอัครบิดรแห่งแอนติออก
ปัจจุบันมี 5 คริสตจักรที่อ้างตำแหน่งอัครบิดรแห่งแอนติออก ได้แก่
ธรรมราชิกสถูป

ธรรมราชิกสถูป  พระสถูป เก่าแก่ในพระพุทธศาสนาที่ตั้งอยู่ ณ ป่าอิสิปตนมฤคทายวัน (สารนาถ ในปัจจุบัน)
ประวัติ.
พระเจ้าอโศกมหาราช โปรดให้สร้างพระสถูปสร้างครอบตรงจุดที่เชื่อกันว่า พระโคตมพุทธเจ้า ทรงแสดงพระธรรมเทศนาที่ชื่อว่า อนัตตลักขณสูตร แก่ ปัญจวัคคีย์ ทั้ง 5 ท่านได้แก่ พระโกณฑัญญะ, พระวัปปเถระ, พระภัททิยเถระ, พระมหานามเถระ และ พระอัสสชิเถระ ภายหลังจากทรงแสดงพระปฐมเทศนาที่ชื่อว่า ธัมมจักกัปปวัตนสูตร จนทั้ง 5 ท่านได้บรรลุเป็น พระอรหันต์ 
นอกจากนี้พระเจ้าอโศกมหาราชยังได้ประดิษฐานพระบรมสารีริกธาตุของพระพุทธเจ้าไว้ที่พระสถูปแห่งนี้แต่ปัจจุบันพระบรมสารีริกธาตุได้หายสาบสูญไปเมื่อ ราชาเชตสิงห์แห่งพาราณสี ได้สั่งให้อำมาตย์ชื่อ คชัตสิงห์ มาทำลายสิ่งก่อสร้างในสารนาถรวมถึงธรรมราชิกสถูปเพื่อนำอิฐมาสร้างตลาดในเมืองและได้นำพระบรมสารีริกธาตุไปลอยน้ำเพราะคิดว่าเจ้าของกระดูกคงยังไม่ไปเกิดตามความเชื่อของ ศาสนาฮินดู โดยปัจจุบันธรรมราชิกสถูปเหลือเพียงแต่ฐานราก
อีดีอีสโมตรี

อีดีอีสโมตรี ("Idi i smotri"; , "Idzi i hlyadzi") หรือในชื่อภาษาอังกฤษว่า คัมแอนด์ซี  เป็นภาพยนตร์แนวสงครามและชีวิตของสหภาพโซเวียต ออกฉายในเดือนกรกฎาคม ค.ศ. 1985 กำกับการแสดงโดย Elem Klimov นำแสดงโดย Aleksei Kravchenko และ Olga Mironova โดยภาพยนตร์นี้มีเนื้อหาเกียวกับการปกครองเบียโลรัสเซียโดยนาซีเยอรมนีในช่วงสงครามโลกครั้งที่สอง 
บทภาพยนตร์ซึ่งถูกเขียนโดย Klimov และ Ales Adamovich ต้องใช้ระยะเวลายาวนานถึงแปดปีถึงได้รับการรับรองบท ในที่สุด บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง ภาพยนตร์ดังกล่าวได้รับความนิยมเป็นอย่างมาก โดยเฉพาะในสหภาพโซเวียตมีผู้เข้าชมมากถึง 28,900,000 คน นอกจากนี้อีดีอีสโมตรียังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 58 (58th Academy Awards) แต่ไม่ผ่านการคัดเลือกจากสถาบันศิลปะและวิชาการทางภาพยนตร์ (Academy of Motion Picture Arts and Sciences; AMPAS) เพื่อเป็น 1 ใน 5 เรื่องสุดท้ายที่เข้าชิงรางวัลดังกล่าว
ที่มาของชื่อเรื่อง.
ชื่อเรื่องของบทภาพยนตร์นี้นั้นมีที่มามาจากบทที่ 6 ของ หนังสือวิวรณ์ (Book of Revelation หรือ The Apocalypse of John) ซึ่งในตอนที่ 1, 3, 5, และ 7 ได้มีการระบุถึงคำว่า Come and See ("Erchou kai ide") ซึ่งเป็นคำเชื้อเชิญให้เฝ้าดูการทำลายล้างโลกของ 4 จตุรอาชาแห่งวันโลกาวินาศ (Four Horsemen of the Apocalypse) นอกจากนี้ข้อความในวิวรณ์ 6 ตอนที่ 7-8 ยังถูกนำไปใช้เป็นส่วนหนึ่งของบทภาพยนตร์ดังกล่าวด้วยเช่นกัน 
"<templatestyles src="แม่แบบ:คำพูด/style.css" />""เมื่อพระองค์ทรงแกะตราดวงที่สี่นั้นแล้ว ข้าพเจ้าก็ได้ยินเสียงสัตว์ตัวที่สี่ร้องว่า "มาเถอะ" แล้วข้าพเจ้าก็แลเห็น และดูเถิด ม้าสีกะเลียวตัวหนึ่งเข้ามา ผู้ที่นั่งบนหลังม้านั้นมีชื่อว่ามัจจุราช และแดนคนตายก็ติดตามมาด้วย พระองค์ทรงให้ทั้งสองนี้มีอำนาจล้างผลาญแผ่นดินโลกได้หนึ่งในสี่ส่วน ด้วยคมดาบ ด้วยความอดอยาก ด้วยโรคระบาด และด้วยสัตว์ร้ายแห่งแผ่นดิน""
เจมส์ เอลส์เวิร์ธ

เจมส์ เอลส์เวิร์ธ (James Ellsworth) มีชื่อจริงว่า เจมส์ เอลส์เวิร์ธ มอร์ริส (James Ellsworth Morris) เกิด 11 ธันวาคม ค.ศ. 1984 ที่บัลติมอร์ แมรีแลนด์ เป็นนักมวยปล้ำอาชีพชาวอเมริกันเขาได้เซ็นสัญญาปล้ำกับWWE ในบทของจ๊อบเบอร์ (นักมวยปล้ำไร้ชื่อเสียงที่ออกมาให้นักมวยปล้ำที่มีชื่อเสียงเล่นงาน) ก่อนหน้านั้นเคยใช้ชื่อ "พรีตตี" จิมมี ดรีม ("Pretty" Jimmy Dream) ขณะปล้ำในค่ายอิสระ
ในเดือนตุลาคม 2016 เขาเริ่มมีบทบาทเมื่อได้ปล้ำกับแชมป์ WWE เอเจ สไตส์ ถึง 3 ครั้งซึ่งทั้งสามครั้งเขาได้รับชัยชนะโดยได้รับความช่วยเหลือจากดีน แอมโบรส ต่อมาได้เปลี่ยนบทเป็นอธรรมเป็นผู้จัดการให้กับคาร์เมลลา ก่อนจะถูกปล่อยตัวออกจาก WWE วันที่ 15 พฤศจิกายน 2017 และกลับมาในมันนีอินเดอะแบงก์ (2018) ก่อนจะถูกไล่ออกอีกครั้งโดยผู้จัดการทั่วไปของสแมคดาวน์ เพจ
การสังหารหมู่ออราดูร์-ซูร์-กลาน

วันที่ 10 มิถุนายน ค.ศ. 1944 สี่วันหลังดีเดย์ หมู่บ้านออราดูร์-ซูร์-กลาน  จังหวัดโอต-เวียน ประเทศฝรั่งเศสภายใต้การปกครองของนาซีเยอรมนี ถูกทำลาย ชาวบ้าน 642 คน รวมทั้งผู้ชายที่ไม่ได้เป็นนักรบ ผู้หญิง และเด็ก ถูกสังหารหมู่โดยกองร้อยวัฟเฟิน-เอ็สเอ็สซึ่งเป็นการลงโทษแบบเหมารวมจากความเคลื่อนไหวต่อต้านในพื้นที่ รวมทั้งการจับกุมและประหารชีวิตในภายหลังของนายทหารยศชตวร์มบันน์ฟือเรอร์แห่งวัฟเฟิน-เอ็สเอ็ส นามว่า เฮลมุท คัมพ์เฟอ ซึ่งมีคนบอกว่าถูกเผาทั้งเป็นต่อหน้าคนดู คัมพ์เฟอเป็นผู้บัญชาการที่ได้รับประดับยศสูงในกองพลเอ็สเอ็ส-พันเซอร์ที่ 2 ดัสไรช์
พวกเยอรมันได้สังหารทุกคนที่พวกเขาพบเจอในหมู่บ้านในช่วงสมัยนั้น เช่นเดียวกับผู้คนที่ถูกนำตัวเข้ามาข้างในจากพื้นที่โดยรอบ ยอดผู้เสียชีวิตรวมถึงผู้คนที่กำลังผ่านทางไปในหมู่บ้านในช่วงเวลาที่กองร้อยเอ็สเอ็สเดินทางมาถึง ผู้ชายจะถูกนำตัวเขาไปในยุ้งฉางและคอก ซึ่งพวกเขาจะถูกยิงที่ขาและราดด้วยน้ำมันเชื้อเพลิงก่อนที่ยุ้งฉางจะถูกจุดไฟเผา ส่วนผู้หญิงและเด็กถูกต้อนเข้าไปในโบสถ์ที่ถูกจุดไฟเผา ผู้ที่พยายามจะหลบหนีออกทางหน้าต่างก็จะถูกยิงด้วยปืนกล เกิดการปล้นสะดมอย่างกว้างขวาง
โดยรวมแล้ว มีบุคคล 643 คน ที่ถูกบันทึกว่า ถูกฆาตกรรม ยอดผู้เสียชีวิตประกอบไปด้วยพลเมืองชาวสเปน 17 คน ชาวอิตาลี 8 คน และชาวโปล 3 คน
มีผู้รอดพ้นจากการสังหารหมู่ได้หกคน ผู้รอดชีวิตคนสุดท้ายที่ยังมีชีวิตอยู่ นามว่า รอแบร์ อิบราส ซึ่งเป็นที่รู้จักจากการเคลื่อนไหวเพื่อความปรองดองระหว่างฝรั่งเศส เยอรมนี และออสเตรีย เขาเสียชีวิต เมื่อวันที่ 11 กุมภาพันธ์ ค.ศ. 2023 ในวัย 97 ปี เขามีอายุ 18 ปี ในช่วงเวลาที่เกิดการสังหารหมู่
หมู่บ้านไม่เคยได้รับการฟื้นฟูเลย หมู่บ้านใหม่ได้ถูกสร้างขึ้นในบริเวณใกล้เคียงในช่วงหลังสงคราม ประธานาธิบดีฝรั่งเศสชาร์ล เดอ โกล สั่งการให้คงสภาพหมู่บ้านที่ถูกทำลายไว้ให้เป็นอนุสรณ์และพิพิธภัณฑ์ถาวร
มาโฮสึไก พรีเคียว!

มาโฮสึไก พรีเคียว! หรือ มาโฮ เกิร์ล พรีเคียว! เป็นอะนิเมะ พริตตี้เคียว ซีรีส์ที่ 13 ผลิตโดย โตเอแอนิเมชัน ออกอากาศในวันที่ 7 กุมภาพันธ์ ค.ศ. 2016 ทางสถานีโทรทัศน์ ทีวีอาซาฮี
 「ふたりの奇跡！キュアミラクル！」 (Futari no kiseki ! Cure Miracle! , ปาฏิหาริย์ของสองเรา! เคียวมิราเคิล!)
 เด็กสาวอายุ 13 ปี มีนิสัยร่าเริงและอยากรู้อยากเห็น ชื่นชอบในเรื่องราวต่างๆ ได้พบกับริโกะโดยบังเอิญเนื่องจากริโกะช่วยเตือนเรื่องที่มิไรเผลอทำตุ๊กตาหมีหล่น
 ท่าไม้ตาย - พรีเคียว ไดมอนด์ อีเทอร์นัล , พรีเคียว รูบี้ แพชเชินเนท , พรีเคียว แซฟไฟร์ สมาร์ทิส , พรีเคียว โทปาซ เอสเพอร์รันซา , พรีเคียว เอ็กซ์ทรีม เรนโบว์
 「ふたりの魔法！キュアマジカル！」 (Futari no maho ! Cure Magical! , เวทมนตร์ของสองเรา! เคียวเมจิกเคิล!)
 สาวน้อยจากโลกเวทมนตร์ อายุ 13 ปี เป็นนักเรียนจอมเวทย์ฝึกหัด ทำให้เธอยังไม่สามารถควบคุมพลังเวทได้อย่างเต็มที่และมักแสดงพลังเวทย์ให้คนอื่นๆได้เห็น จึงมักตกเป็นเป้าสายตาของคนทั่วไป 
 ท่าไม้ตาย - พรีเคียว ไดมอนด์ อีเทอร์นัล , พรีเคียว รูบี้ แพชเชินเนท , พรีเคียว แซฟไฟร์ สมาร์ทิส , พรีเคียว โทปาซ เอสเพอร์รันซา , พรีเคียว เอ็กซ์ทรีม เรนโบว์
 「あまねく生命に祝福を！キュアフェリーチェ！」(Amaneku inochi ni shukufuku wo! Kyua Ferīche! , ขอส่งคำอวยพรให้กับชีวิตและกว้างไกล! เคียวเฟลิเซ่!)
 ฮาจังเป็นนางฟ้าทารกเหมือนลึกลับที่อาศัยอยู่ภายใน Linkle Smartbook และโตขึ้นเรื่อยๆอย่างรวดเร็วจนตอนที่ 22 เธอกลายเป็นเคียวเฟลิเซ่ ซึ่งเป็นพรีเคียวคนที่ 3 
 ท่าไม้ตาย - พรีเคียว เอมเมอรัล รีอินคาร์เนชั่น , พรีเคียว เอ็กซ์ทรีม เรนโบว์
 ตุ๊กตาหมีของมิไรที่ได้มาจากคุณยายคาโนโกะ มิไรมักพาโมฟุรุนไปไหนมาไหนด้วยกันเสมอๆ มีชีวิตขึ้นมาด้วยพลังเวทมนตร์ของมิไรและริโกะ และภาคเดอะ มูฟวี่ โมฟุรุนกลายเป็นพรีเคียวคนที่ 4
 พ่อของมิไร
 แม่ของมิไร 
 ยายของมิไร
 ครูใหญ่แห่งโรงเรียนเวทมนตร์ มักปรากฏตัวในฐานะจอมเวทย์ทั่วไป เป็นอาจารย์สอนในคลาสพิเศษให้กับมิไรและริโกะ เพื่อฝึกฝนให้กับทั้ง2 ในฐานะ จอมเวทย์ในตำนาน
; • ริงเคิล สโตน ไดมอนด์
; • ริงเคิล สโตน รูบี้
; • ริงเคิล สโตน แซฟไฟร์
; • ริงเคิล สโตน โทปาซ
; • ริงเคิล สโตน เอมเมอรัล
 จอมเวทย์ผู้ชั่วร้ายที่หมายยึดครองโลกเวทมนตร์ โดยการตามหา "ริงเคิล สโตน เอเมอรัล" เพื่อใช้เป็นตัวเร่งพลังเวทมนตร์
 ลูกน้องของโดคุโรคุชิ มีหน้าที่ในการตามหา "ริงเคิล สโตน เอเมอรัล" พร้อมกับสร้างสมุนเพื่อใช้ในการกำจัดบุคคลที่เข้ามาขัดขวาง
รอดริก สตรอง

คริสโตเฟอร์ ลินด์ซีย์ (Christopher Lindsey; 26 กรกฎาคม ค.ศ. 1983) เป็นนักมวยปล้ำอาชีพชาวอเมริกันที่รู้จักดีในการร่วม Ring of Honor (ROH) มานานกว่า 13 ปีภายใต้ชื่อ รอดริก สตรอง (Roderick Strong)
ใน ROH เขาได้แชมป์ World Champion 1สมัย, แชมป์ Television Champion 1สมัย และแชมป์ World Tag Team Champion 1สมัย และเป็นTriple Crown Champion คนที่2 ของสมาคม ใน FIP เขาได้เป็นแชมป์ World Heavyweight Championship 3สมัย และแชมป์ FIP Tag Team Championship 1สมัยร่วมกับ Erick Stevens และอีก1สมัยร่วมกับ Rich Swann ใน PWG เขาเป็นอดีตแชมป์ PWG World Champion 1สมัย และแชมป์ World Tag Team Champion 3สมัย, ร่วมกับ Davey Richards, Pac และ Jack Evans กับแต่ละสมัยตามลำดับ นอกจากนี้เขายังเป็นนักมวยปล้ำคนเดียวที่ชนะ PWG Dynamite Duumvirate Tag Team Title Tournament ประจำปี 2007 กับ PAC และปี 2008 กับ Evans ในปี 2016 ได้เซ็นสัญญากับWWEในการเป็นนักมวยปล้ำเดี่ยว ต่อมาได้ร่วมเป็นสมาชิกของกลุ่ม The Undisputed Era ประสบความสำเร็จคว้าทั้งแชมป์แท็กทีมและแชมป์นอร์ธอเมริกันของ NXT ในปี 2021 ได้ก่อตั้งกลุ่ม Diamond Mine และคว้าแชมป์ครุยเซอร์เวทได้ 1 สมัย ก่อนจะหมดสัญญากับ WWE และย้ายมาสังกัด AEW ในปี 2023
เดชคัมภีร์เทวดา 3 หมื่นปีมีข้าคนเดียว

เดชคัมภีร์เทวดา 3 หมื่นปีมีข้าคนเดียว  เป็นภาพยนตร์ศิลปะการต่อสู้สัญชาติจีน ค.ศ. 1993 เขียนบทและผลิตโดย ฉีเคอะ กำกับภาพยนตร์โดย ชิง เสี่ยวถัง นำแสดงโดย หวัง จู่เสียน,หลิน ชิงเสีย ภาพยนตร์ชุดนี้เป็นภาคสุดท้าย ต่อจากภาพยนตร์เรื่อง เดชคัมภีร์เทวดา 2
เรื่องย่อ.
เหตุการณ์ในภาค 2 ทิ้งปมปริศนาไว้ว่าตงฟางปุ๊ป้ายบูรพาไม่แพ้ (หลิน ชิงเสีย) ตายระหว่างการต่อสู้กับเล่งหูชงที่ผาไม้ดำหรือไม่ ท่ามกลางความปั่นป่วนของยุทธภพ ได้มีผู้แอบอ้างเป็นปุ๊ป้ายมากมาย รวมทั้งเซียะเซียนเหวิน (หวัง จู่เสียน) คนรักเก่าของปุ๊ป้ายเพื่อสร้างความยิ่งใหญ่แห่งลัทธิสุริยันจันทรา เวลาเดียวกันทางราชสำนักได้ส่งกู้ฉางฟง (หวีหยงกวง) เดินทางไปพร้อมขุนนางสเปน เพื่อค้นหาปริศนาความลับของปุ๊ป้ายโดยกู้ฉางฟงคิดว่าปุ๊ป้ายยังไม่ตาย แต่ขุนพลสเปนมีเป้าหมายที่คัมภีร์เทวดา เพื่อต้องการนำกลับไปถวายราชาที่สเปน ต่อมาปริศนาก็ถูกเฉลยว่า ตงฟางปุ๊ป้ายบูรพาไม่แพ้ ยังมีชีวิตอยู่และยุทธภพก็เริ่มปั่นป่วนอีกครั้ง เมื่อเขากลับมา...
แรมโบ้ 4 นักรบพันธุ์เดือด

แรมโบ้ 4 นักรบพันธุ์เดือด  เป็นภาพยนตร์ภาคสี่ของซีรีส์ "แรมโบ้" ต่อจากภาพยนตร์เรื่อง "แรมโบ้ 3" ออกฉายในปี ค.ศ. 2008 กำกับภาพยนตร์และ นำแสดงโดย ซิลเวสเตอร์ สตอลโลน
เนื้อเรื่อง.
20 ปีหลังจาก"จอห์น แรมโบ้" (ซิลเวสเตอร์ สตอลโลน) เก็บตัวอยู่อย่างสันโดษอยู่ทางภาคเหนือของประเทศไทย ที่ซึ่งเขาทำงานอยู่บนเรือบดลำหนึ่งที่ล่องอยู่ในแม่น้ำสาละวิน ใกล้ ๆ กับชายแดนไทย-พม่า ความขัดแย้งระหว่างพม่าและชนเผ่ากะเหรี่ยง ซึ่งถือเป็นสงครามกลางเมืองที่กินเวลายาวนานที่สุดในโลก ก้าวสู่ปีที่ 60 แต่แรมโบ้ ผู้ใช้ชีวิตอย่างสันโดษอยู่ในภูเขาที่ปกคลุมไปด้วยป่า คอยตกปลา และจับงูพิษไปขาย เลิกชีวิตที่ต้องต่อสู้มานาน แม้ว่าจะมีทั้งหน่วยแพทย์ พวกกบฏ และผู้อพยพเดินทางผ่านไปในภูมิภาคที่แตกแยกไปด้วยเพลิงสงคราม
ทุกอย่างเปลี่ยนแปลงไปเมื่อกลุ่มมิชชันนารี่ต้องการ ไกด์แม่น้ำชาวอเมริกัน เมื่อซาร่าห์ (จูลี่ เบนซ์) และไมเคิล เบอร์เน็ตต์ (พอล ชูลซี่) ติดต่อมาหาแรมโบ้ พวกเขาอธิบายว่าเพราะการเดินทางไปยังค่ายผู้อพยพเมื่อปีที่แล้ว ทางกองกำลังทหารพม่าได้วางกับระเบิดเอาไว้ตลอดเส้นทาง ทำให้มีอันตรายมากไปกับการเดินทางทางบก พวกเขาขอให้แรมโบ้เป็นไกด์นำทางพวกเขาล่องไปตามแม่น้ำสาละวิน และส่งพวกเขาขึ้นฝั่ง เพื่อให้พวกเขาสามารถนำผลิตภัณฑ์ยา อาหาร และคัมภีร์ไบเบิ้ลไปส่งให้กับชนเผ่ากะเหรี่ยงได้ ในตอนแรก แรมโบ้ปฏิเสธที่จะเดินทางข้ามไปยังฝั่งพม่า แต่สุดท้าย เขาตกลงที่จะพาคนกลุ่มนี้ไป โดยจะส่งซาร่าห์, ไมเคิล และเจ้าหน้าที่บรรเทาทุกข์คนอื่น ๆ ณ จุดที่มีการกำหนดเอาไว้ล่วงหน้า
ไม่ถึงสองอาทิตย์ต่อมา บาทหลวงอาร์เธอร์ มาร์ช (เคน ฮาวเวิร์ด) เดินทางมาหาแรมโบ้และบอกเขาว่ากลุ่มมิชชันนารี่ไม่ได้เดินทางกลับมา เขาจำนองบ้านและระดมเงินจากผู้ศรัทธาจากโบสถ์ของเขาเพื่อนำเงินมาจ้างกลุ่มทหารรับจ้าง (แกรห์ม แม็คทาวิช, แมทธิว มาร์สเด้น, ทิม กัง, รีย์ กัลเลกอส, เจก ลา บ็อทซ์) ให้นำตัวกลุ่มมิชชันนารี่กลับมา แรมโบ้ถามว่ากลุ่มมิชชันนารี่ยังมีชีวิตอยู่หรือไม่ มาร์ชตอบว่ามีคนพบเห็นพวกเขาโดนคุมขังอยู่ในค่ายทหารพม่าแห่งหนึ่ง แม้จะเห็นได้ชัดว่าแรมโบ้ลังเลที่จะเข้าไปเกี่ยวข้องกับความรุนแรงและความขัดแย้ง แต่เขารู้ดีว่าเขาต้องยื่นมือเข้าไปช่วย และตกลงใจที่จะพากลุ่มทหารรับจ้างล่องไปตามแม่น้ำ เข้าสู่เขตสงคราม สิ่งที่ติดตามมาก็คือการก้าวสู่นรกบนดิน
ภาคต่อ.
ในปี ค.ศ. 2009 ซิลเวสเตอร์ สตอลโลนประกาศว่าภาคต่อของ "แรมโบ้ 4 นักรบพันธุ์เดือด" จะใช้ชื่อว่า "Rambo V: The Savage Hunt" แต่ต่อมาในปี ค.ศ. 2016 สตอลโลนกล่าวว่าจะไม่มีภาพยนตร์ภาคต่อนี้แล้ว อย่างไรก็ตาม ในปี ค.ศ. 2018 สตอลโลนได้ประกาศภาคต่ออีกครั้งในชื่อ "แรมโบ้ 5 นักรบคนสุดท้าย" (Rambo V: Last Blood) โดยจะมีเนื้อเรื่องเกี่ยวกับการต่อสู้ของแรมโบ้กับกลุ่มค้ายาชาวเม็กซิโก และจะออกฉายในสหรัฐ วันที่ 20 กันยายน ค.ศ. 2019
โองิมาจิ มาซาโกะ

โองิมาจิ มาซาโกะ  เป็นเนียวอิง (เนียวอิงองค์สุดท้าย) ในยุคเอโดะ พระบิดาของพระนางคือ โอกิมาจิ ซาเนมิตสึ พระมารดาคือ ชิเอโกะ บุตรสาวของ โคโตรุ โยสึสึจิ นอกจากจักรพรรดิโคเมแล้ว พระนางยังมีพระโอรส 2 องค์และพระธิดาอีก 1 พระองค์ ตระกูลโองิมาจิเป็นตระกูลสาขาของตระกูล Kanin-ryu Toin
พระประวัติ.
ในปี ค.ศ. 1820 ("ปีบุนเซที่ 3") พระนางได้ถวายตัวเป็นพระสนมของจักรพรรดินินโก และเป็น Gon no Naishi no Ji ในปีถัดมาคือปี ค.ศ. 1821 ("ปีบุนเซที่ 4") เลื่อนเป็น Naishi no Ji ในปี ค.ศ. 1842 ได้เลื่อนเป็นโชโกอิโนเกะและในปี ค.ศ. 1843 เลื่อนเป็น ฟูจิ ไดนะงง โนะ สึโบเนะ ในปี ค.ศ. 1847 พระนางออกจากราชสำนักและได้รับตำแหน่งเป็นจูซันมิ ในปี ค.ศ. 1849 เมื่อพระนางโกนเส้นพระเกศา ราชสำนักได้มอบตำแหน่งเนียวอิงและที่พำนักแก่พระนาง บากูฟุตกลงที่จะมอบตำแหน่งเนียวอิงให้ในขณะที่พระนางยังมีพระชนม์อยู่เพราะ ทากาสึกาซะ คิโยโกะ พระสนมอีกองค์ของจักรพรรดินินโกได้สิ้นพระชนม์ไปแล้วและตำแหน่งเนียวอิงยังว่างอยู่ และพระนางได้ออกจากราชสำนักแล้วและไม่มีอิทธิพล ในปี ค.ศ. 1850 พระนางได้เป็นจูซังโงะ ได้รับฉายาทางธรรมว่าอินโง และถูกเรียกว่า ชินไทเก็งมอนอิง
เบลด พันธุ์ฆ่าอมตะ

เบลด พันธุ์ฆ่าอมตะ  เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 1998 และเป็นภาพยนตร์ชุดภาคแรกของภาพยนตร์ไตรภาคชุดเบลด กำกับภาพยนตร์โดย สตีเฟ่น นอร์ริงตัน และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด, สตีเฟ่น ดอร์ฟฟ
เรื่องย่อ.
เบลด เป็นครึ่งมนุษย์ครึ่งแวมไพร์ เขาถูกเผาให้ร้อนด้วยความแค้นจากคำสาปที่ติด ตัวมาตั้งแต่เกิด และต้องการปกป้องชีวิตเผ่าพันธุ์มนุษย์จากการต่อสู้ที่เต็มไปด้วยเลือด เบลด เติบโตมาพร้อมกับคุณสมบัติพิเศษ คือ มีชีวิตอมตะแบบแวมไพร์ แต่มีอายุขัยเหมือนมนุษย์ มีพละกำลังเหนือกว่ามนุษย์ธรรมดา และกระหายเลือดเช่นเดียวกับแวมไพร์ทั่วไป แต่มโนธรรมฝ่ายมนุษย์ทำให้เขาตั้งปณิธานที่จะเป็นผู้ไล่ล่าเหล่าร้ายแวมไพร์ที่มี ฟรอสต์ เป็นผู้นำ โดยการช่วยเหลือของ วิสต์เลอร์ ผู้เชี่ยวชาญในการสังหารแวมไพร์
เบลด 2 นักล่าพันธุ์อมตะ

เบลด 2 นักล่าพันธุ์อมตะ  เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 2002 กำกับโดย กิลย์เลเมอร์ เด โตโร่ เขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ ภาพยนตร์ลำดับที่ 2 ของภาพยนตร์ชุด"เบลด" เป็นภาคต่อของ "เบลด พันธุ์ฆ่าอมตะ"
เนื้อเรื่องย่อ.
เบลด เป็นลูกครึ่งมนุษย์ครึ่งแวมไพร์ที่สุมความแค้นจากคำสาปอันติดตัวแต่กำเนิด และแนวทางเดียวของการชำระแค้นนี้ก็คือการปกป้องเผ่าพันธุ์มนุษย์ให้พ้นเงื้อมมือของเผ่าพันธุ์แวมไพร์ ด้วยการต่อสู้นองเลือด มาครั้งนี้ภาระกิจใหม่ของเบลดถูกสถานการณ์บังคับให้ร่วมมือกับเหล่าแวมไพร์ ที่เขาเกลียด เพื่อเอาชนะอสูรพันธุ์ใหม่ที่มุ่งกำจัดทั้งมนุษย์แลtแวมไพร์ เบลด มีครึ่งหนึ่งเป็นมนุษย์ ในขณะที่อีกครึ่งหนึ่งก็เป็นแวมไพร์ เขาถือกำเนิดขึ้น ในตอนที่มารดาของเขาถูกแวมไพร์ทำร้าย แต่ต้องขอบคุณ วิสเลอร์ ที่ให้การช่วยเหลือเขาทั้งในเรื่องของเซรุ่มที่ทำไม่ให้ เบลดกลายร่างซ้ำยัง สามารถทำให้เขาเดินอยู่ได้ในตอนกลางวันแม้ในยามที่มีแสงแดด แต่หลังจากหายตัวไปของวิสเลอร์ เขาได้พบกับ สคัด ผู้ที่พัฒนาอาวุธของเบลดไปจนถึงความเป็นสุดยอด และรับรู้ถึงแผนการสงครามล้างเผ่าพันธุ์มนุษย์และแวมไพร์ของปิศาจพันธุ์ใหม่ ริปเปอร์
เบลด 3 อำมหิต พันธุ์อมตะ

เบลด 3 อำมหิต พันธุ์อมตะ  เป็นภาพยนตร์ภาคสุดท้ายของภาพยนตร์ไตรภาคชุดเบลด ออกฉายในปี ค.ศ. 2004 ซึ่งภาพยนตร์เรื่องนี้เป็นภาพยนตร์ภาคต่อของ เบลด 2 นักล่าพันธุ์อมตะ กำกับภาพยนตร์และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด สำหรับเสียงพากย์ ให้เสียงโดย ทีมพากย์พันธมิตร
เนื้อเรื่อง.
จากเหตุการณ์ที่ผ่านมาทั้งสองภาค เหล่าแวมไพร์ไม่เคยเอาชนะนักล่าอย่าง เบลด เจ้าของฉายา The Daywalker ได้เลยสักครั้ง กับดักสุดท้ายที่เบลดต้องเผชิญก็คือ เดร็ค ราชันย์แห่งแวมไพร์ ที่ถูกพัฒนาจนถึงขั้นสุดยอดจนยากที่จะต้านทาน ผู้กุมโครงสร้างหลักของโลกมนุษย์ แผนของเดร็คคือ การปล่อยข่าวสร้างให้เบลดกลายเป็นผู้ต้องสงสัย ในคดีฆ่าต่อเนื่องอันสยดสยอง!! และเป็นโชคร้ายของเบลด เมื่อทุกคนหลงเชื่อ!! ทั้งเหล่ามนุษย์และแวมไพร์ ต่างระดมกำลังเพื่อตามจับเขา จึงถึงคราวที่เบลดต้องยอมรับความช่วยเหลือจาก The Nightstalkers ทีมมนุษย์ล่าแวมไพร์ที่เขาเคยดูถูกอย่าง แฮนนิบาล คิง และ อะบิเกล วิสเลอร์ ลูกสาวของ ดร.วิสเลอร์ ผู้มีพระคุณของเขานั่นเอง...
ฟูจิวาระ โนะ ทามาโกะ

ฟูจิวาระ โนะ ทามาโกะ  เป็นจักรพรรดินีในจักรพรรดิโทะบะ จักรพรรดิองค์ที่ 74 และเป็นพระราชมารดาของจักรพรรดิซุโตะกุ จักรพรรดิองค์ที่ 75 และจักรพรรดิโกะ-ชิระกะวะ จักรพรรดิองค์ที่ 77
เอกอลนูแวลเดอลาซุอิสรอม็องด์

เอกอลนูแวลเดอลาซุอิสรอม็องด์  โรงเรียนระดับชั้นประถมศึกษาและมัธยมศึกษาแห่งหนึ่ง ตั้งอยู่ในเมืองโลซาน ประเทศสวิตเซอร์แลนด์ ก่อตั้งขึ้นเมื่อ พ.ศ. 2449 ซึ่งนักเรียนที่ศึกษาอยู่ที่โรงเรียนแห่งนี้มีทั้งแบบไป-กลับและอยู่ประจำ
ที่โรงเรียนแห่งนี้พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้เคยเสด็จมาศึกษาในช่วง พ.ศ. 2476 – พ.ศ. 2486 และพระบาทสมเด็จพระมหาภูมิพลอดุลยเดชมหาราช บรมนาถบพิตร (ขณะดำรงพระอิสริยยศสมเด็จพระเจ้าน้องยาเธอ เจ้าฟ้าภูมิพลอดุลยเดช) ได้เคยเสด็จมาศึกษาในช่วง พ.ศ. 2478 – พ.ศ. 2488
วิ่งสู้ฟัด 5 เหิรสู้ฟัด

วิ่งสู้ฟัด 5 เหิรสู้ฟัด  เป็นภาพยนตร์ฮ่องกงแนวแอกชั่นจากปี ค.ศ. 2004 ภาพยนตร์เรื่องนี้เป็นภาพยนตร์ภาคที่ห้าในภาพยนตร์ซีรีส์ชุด"วิ่งสู้ฟัด" ต่อจาก"วิ่งสู้ฟัด 4" โดยมีภาคต่อคือ"วิ่งสู้ฟัด 2013" กำกับภาพยนตร์โดย เฉิน มู่เซิ่ง นำแสดงโดยเฉินหลง, อู๋ เอี้ยนจู่, เซียะ ถิงฟง
เรื่องย่อ.
เมื่อตำรวจฝีมือดีต้องมาเสียอนาคต พร้อมกับเสียเพื่อนร่วมงาน เพราะแก๊งโจรวัยรุ่นที่รักสนุกก่อความวุ่นวาย เขาได้แต่โทษตัวเอง และเอาแต่เก็บตัว แต่เมื่อเด็กหนุ่มคนหนึ่งได้เข้ามาเพื่อช่วยให้เขากลับมาจัดการกับแก๊งโจรวัยรุ่นกลุ่มเดิม เขาจะสามารถกลับมาผดุงความยุติธรรมได้หรือไม่ และเขาจะใช้วิธีอะไรจัดการกับแก๊งโจรกลุ่มนี้
บ็อกซ์ออฟฟิศ.
"วิ่งสู้ฟัด 5 เหิรสู้ฟัด" เปิดตัวในฮ่องกงเมื่อวันที่ 23 กันยายน ค.ศ. 2004 โดยสร้างรายได้ 5,625,746 ดอลลาร์ฮ่องกงในสามวันแรก และสิ้นสุดการดำเนินงานด้วยเงิน 21 ล้านดอลลาร์ฮ่องกง ส่งผลให้เป็นภาพยนตร์ที่ทำรายได้เปิดตัวในประเทศสูงสุดอันดับสี่แห่งปี
เมื่อวันที่ 13 ตุลาคม ค.ศ. 2006 ภาพยนตร์เรื่องนี้ได้รับการเปิดตัวแบบจำกัดในสหราชอาณาจักร ในช่วงสุดสัปดาห์ที่เปิดตัวภาพยนตร์ทำเงินได้ 19,332 ดอลลาร์จากการฉายในโรงภาพยนตร์ 16 แห่ง ซึ่งอยู่ในอันดับที่ 21 ของบ็อกซ์ออฟฟิศและรายได้เฉลี่ย 1,208 ดอลลาร์ต่อโรงภาพยนตร์ ครั้นวันที่ 22 ตุลาคม ค.ศ. 2006 "วิ่งสู้ฟัด 5 เหิรสู้ฟัด" ทำรายได้รวม 33,404 ดอลลาร์ในการเปิดตัวสองสัปดาห์ในสหราชอาณาจักร โจนาธาน รอสส์ ซึ่งเป็นนักวิจารณ์ภาพยนตร์ชาวอังกฤษ ได้ให้คำวิจารณ์ในเชิงบวกอย่างเที่ยงธรรมและรู้สึกว่าเฉินหลงสามารถ "ยังคงทำธุรกิจ"
อาริซะ โคมิยะ

อาริซะ โคมิยะ (เกิดวันที่ 5 กุมภาพันธ์ ค.ศ. 2010) เป็นนักแสดงและนักพากย์สาวชาวญี่ปุ่นจากชิมตสึเกะ, จังหวัดโทชิงิ โคมิยะเป็นที่รู้จักจากการรับบทเป็น โยโกะ อูซามิ/เยลโลบัสเตอร์ในซูเปอร์เซ็นไตซีรีส์ "ขบวนการจารชน โกบัสเตอร์ส" เมื่อ ค.ศ. 2012 และไดอะ คูโรซาวะ ในโปรเจกต์มัลติมีเดีย "เลิฟไลฟ์! ซันไชน์!! ปฏิบัติการล่าฝันสคูลไอดอล"
หวงเฟยหง ภาค 5 ตอน สยบจอมสลัด

หวงเฟยหง ภาค 5 ตอน สยบจอมสลัด  เป็นภาพยนตร์ศิลปะการต่อสู้สัญชาติฮ่องกง ค.ศ. 1994 กำกับภาพยนตร์โดยฉีเคอะ ภาพยนตร์ชุดนี้เป็นภาคที่ห้าของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 4 ตอน บรมคนพิทักษ์ชาติ โดยมีภาคต่อจากนี้คือ หวงเฟยหง พิชิตตะวันตก นำแสดงโดย เจ้า เหวินจั๋ว รับบทเป็นหวงเฟยหง, กวน จือหลิน, ม้อ เส้าชง
เรื่องย่อ.
เรื่องราวเล่าต่อเนื่องจากภาค 4 หลังจากเหตุการณ์วุ่นวายในเมืองหลวง หวงเฟยหง ออกเดินทางกลับบ้านอีกครั้งพร้อมบิดา น้าสิบสี่ และบรรดาผู้ติดตาม ทั้งหมดนัดพบ น้าสิบสาม ที่เมืองบ้านนอกห่างไกลแห่งหนึ่ง กลายเป็นว่าเมืองที่ว่า กำลังเกิดเหตุโจรสลัดคุกคาม หวงเฟยหงจึงตัดสินใจเข้าช่วยเหลือในที่สุด
เบื้องหลังของภาพยนตร์.
หลังจากที่ภาคที่แล้วไม่ค่อยประสบความสำเร็จ เพื่อสร้างความสนุกสนาน ให้กลับมาอีกครั้ง ฉีเคอะจึงสร้างภาคใหม่โดยดึงดาราเก่า ๆ มาร่วมงานอีกครั้ง ทั้งกวนจือหลิน Kent Cheng อาโซฟันเหยิน (กัวะจิ่งอันมาแทนจางเซียะโหย่ว) การสร้างบทน้าสิบสี่ ขึ้นมาในภาคที่แล้วอาจจะดูค่อนข้างไร้เหตุผลและไม่เข้าท่าสำหรับบางคน แต่เมื่อในภาคนี้ที่มีการนำบทน้าสิบสามกลับมากลับทำให้เรื่องราวความรักของหวงเฟยหง มีแง่มุมใหม่ ๆ มากกว่าที่จะเล่นบทพ่อแง่แม่งอนกับแบบซ้ำซากอย่างใน 3 ภาคแรก ความรักสามเส้าของทั้ง 3 ดูมีมิติความซับซ้อนมากขึ้น รวมทั้งการใส่เรื่องราวความสัมพันธ์พี่สาวน้องสาวของน้าสิบสามกับ น้าสิบสี่ ก็ดูลึกซึ้งกินใจ น่าชม
โคเอ็ง คนโด

โคเอ็ง คนโด เกิดเมื่อวันที่ 11 ตุลาคม ค.ศ. 1978 เป็นนักแสดงชายชาวญี่ปุ่น
 2010 "Thirteen Assassins"
 2004 "Zebraman"
 2003 "Showa kayo daizenshu"
 2003 "Sayonara, Kuro"
 2002 "Parco Fiction"
 2002 "Ping Pong"
 2001 "Waterboys"